Tisztelt olvasó

Ha megengedi tisztelt olvasó szeretném tájékoztatni arról, hogy a Pecasuli keretében a Tisza parton horgásztábort szerveztünk, amelyen gyerekek, és szüleik vettek részt. A felkészülés során a polgármester urat tájékoztattam, hogy van egy ilyen elgondolásom mit szól hozzá a válasza az volt miben segíthetek. A terveket tettek követték a terültetett kiválasztottam a zsilip és környéke a területet lekaszálták így volt egy jónagy placc csak a vízparti rész nem volt alkalmas sok horgászok fogadására ehhez az önkormányzat adott embert, gépet és neki láttunk a terület vízparti részét horgászbaráttá alakítani. jelentem olyan horgász helyeket sikerült kialakítani, amit egész évben várja a horgászokat, ahol akár nagyobb családi partit is rendezhetünk. De vissza a táborhoz eldöntöttem, hogy az ebédet én álom a jelentkezők részére halászlé, és sült hal formájában, de ugye felvetődött, hogy aki nem szereti a halat-mit fog enni így Bodnár Imre barátom magára vállalta, hogy készít egy hagyományos paprikás krumplit, amit megbolondítottunk egy kis tésztával. A tábor kialakításában a Tiszagyulaházai polgárőrség a sátrat, sörpadot, és aztalt adott kölcsön amit nagyon szépen köszönünk. A sütésben és a gyerekek felügyeletében segítségemre voltak, amit nem lehet elégé megköszönni Budai Béla, Szabó Mihály, Szűcs Gábor, Bodnár Imre és természetesen a szülők, akik jöttek nézelődtek, ahogy azt kell. A programok összeállításakor próbáltam egy kicsit széthúzni, hogy ne csak a pácáról szóljon a nap. Szerettük volna, ha a Tiszaújvárosi rendőrkapitányág vízi rendészt motorcsónakos osztályát is vendégünk lett volna a helyszínen ígéret az volt de sajnos a Tiszacsegei halászléfőző programot kellet biztosítani. Mert ugye nem ártott volna egy pár szó a vízparti veszélyek ismertetéséről se. A program a nyilazás fortélyait taglalta és természetesen ki is lehetett próbálni ez a programot is Bodnár Imre vezette. Volt lehetőség a Tiszán, illetve a Sajón egy kis csónakázásra többek megelégedésére, mert a Tisza és a Sajó torkolata a vízről csodálatos azt hiszem, akik a programba részt vettek ezt csak meg tudják erősíteni. Az elkészített ételek, ahogy elkészültek hál istennek el is fogytak. Természetesen a polgármester úr is tiszteletét tette és azt hiszem, hogy a táborba fektetett munkát nem sajnálta. Látva a két település lurkóit önfeledten a Tisza parton pecázni. A tapasztalat az volt, hogy az ifjakhoz nem nagyon kellet fegyelmezni, mert a peca betöltötte a szerepét A vacsorára a Tiszagyulaházai önkormányzat támogatásaként felajánlott szalonnát sütöttünk. A gyerekek és felnőtteknek nagyobb halat fogni nem sikerült ugyan de a tábori hangulatát azt hiszem egy jó emléket hagyott mindenkiben. A hajnali pecázás sajnos nem úgy sikerült ahogy szerettük volna mivel az égiek beleszóltak a hajnali viharfelhők láttán gyorsan kellett a tábort szétbontani, és így ért véget az első Tiszagyulaházi horgásztábor.